RESOLUCIÓN do 9 de xullo de 2020 pola que se anuncia a adxudicación de trinta e tres bolsas de formación en biblioteconomía mediante a formación apoiada por titores en diversos centros bibliotecarios, convocadas pola Orde do 7 de xaneiro de 2020 (Diario Oficial de Galicia número 27, do 10 de febreiro).
Consellería de Cultura e Turismo — III. Outras disposicións — 21/07/2020

Mediante a Orde do 7 de xaneiro de 2020 apróbanse as bases que rexen a convocatoria, en réxime de concorrencia competitiva, de trinta e tres (33) bolsas de formación en biblioteconomía mediante a formación apoiada por titores en diversos centros bibliotecarios (DOG núm. 27, do 10 de febreiro).
Concluído o prazo de presentación de instancias e realizados os trámites previstos na referida orde, a comisión de valoración, constituída ao abeiro do artigo 10 da convocatoria, avaliou os méritos dos solicitantes admitidos de acordo cos criterios establecidos na convocatoria.
Á vista do informe da comisión de valoración, o director xeral de Políticas Culturais, como órgano instrutor, elevou o 1 de xullo de 2020 a súa proposta de resolución definitiva, motivada, para a designación dos titulares das bolsas entre os solicitantes que acadaron unha maior puntuación e cos destinos, así como a listaxe de suplentes cos restantes candidatos admitidos e a relación de candidatos excluídos desta convocatoria, segundo o establecido no artigo 10 da convocatoria.
Ao abeiro do establecido no artigo 11 da Orde do 7 de xaneiro, ao conselleiro de Cultura e Turismo correspóndelle a resolución desta convocatoria.
De acordo con todo o indicado, con base na proposta de resolución definitiva elevada polo órgano instrutor,
1. Aprobar a proposta presentada polo órgano instrutor realizada con base no informe da comisión de valoración, debidamente motivado, en todo o seu contido e conceder as trinta e tres (33) bolsas de formación en biblioteconomía mediante a formación apoiada por titores en diversos centros bibliotecarios públicos ás candidatas e candidatos que se relacionan no anexo I coas trinta e tres (33) maiores puntuacións e co destino onde se desenvolverá o seu período de formación, segundo a súa preferencia indicada no formulario normalizado de solicitude da orde.
De acordo co artigo 2.6 da convocatoria, a contía das bolsas será de 930 euros brutos mensuais, nos cales van incluídos os custos da cota obreira á Seguridade Social, durante o período comprendido entre a data de incorporación ao centro e ata o 31 de decembro de 2020.
2. Establecer a listaxe de suplentes, por orde decrecente de puntuación, que se indica no anexo II desta resolución que poderá ser operativa no caso de que o/a bolseiro/a seleccionado/a non se incorpore na data establecida, cando manifeste expresamente a súa renuncia a esta unha vez aceptada, así como cando se proceda á súa revogación.
3. Denegar as demais solicitudes presentadas, polas causas que figuran no anexo III.
4. Contra esta resolución, que pon fin á vía administrativa, as persoas interesadas poderán interpoñer recurso potestativo de reposición ante o mesmo órgano que a ditou no prazo dun mes contado a partir do día seguinte ao da publicación desta resolución no Diario Oficial de Galicia, segundo o disposto na Lei 39/2015, do 1 de outubro, do procedemento administrativo común das administracións públicas, ou ben presentar directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación, conforme se establece na Lei 29/1998, do 13 de xullo, reguladora da xurisdición contencioso-administrativa. En todo caso, non se poderá interpor recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 9 de xullo de 2020
Causa de exclusión:
1. Non cumpre a titulación requirida.
2. Non presenta formulario normalizado, anexo I.
3. Beneficiarse durante máis de 6 meses desta mesma bolsa.
4. Non presenta copia da certificación académica oficial completa, en que deberá constar a nota media do expediente académico da titulación.
5. Oponse á consulta de datos. Debe achegar copia dos documentos: DNI, estar ao día do pagamento de obrigas tributarias coa AEAT, coa Seguridade Social e coa Administración pública da comunidade autónoma.